da id sv da en sv da da da en en da da da da da da en en da da en en da en en da en en en da en en da en nb da en en da da da en en da en en da en en da da da da da en da da da da da de sv da da de de it da de fr la ca da da sv da en da en
Hamphuset bæredygtig bolig, tankegang og livsstil
HAMPHUSET er en drøm vi lever for at gøre til virkelighed
Vi er Jane og Per
Så lukkede verden ned for en tid...
HAMPHUSET er vejen til fremtiden
Vi har en naturskøn byggegrund, og vi har en plan om at bygge et fremtidssikret hamphus, der bliver rammen om vores og mange andres liv, gennem kurser, oplevelser, rådgivning og grønnere livsstil.
Vi vil først og fremmest formidle historien om at bygge et hamphus til inspiration og gavn for fremtidige bygherrer og andre interessenter.
Byggeprojektet formidles via blog´en her på siden, og sociale medier som vil være offentligt tilgængelig. Herigennem formidles viden og oplysning om de mange fordele hempcrete (hampbeton) har i boligbyggeri.
Husets placering på den naturskønne grund skal være en manifestation af bæredygtigt og fremtidsorienteret byggeri, til gavn for et sundere inde- og udeklima, samt et eksempel på moderne byggeri i naturlig balance og sundere livsstil.
Et hamphus skaber et naturligt indeklima fordi det ”ånder” og udeklimaet skånes i kraft af den høje mængde CO2 som hampplanten først optager under dyrkningen, og senere optager i hærdeprocessen af murværket.
Hamphuset skal rumme vores daglige liv med vores aktiviteter, der er rettet mod mennesker, der søger en bedre balance i livet, både i form af håndarbejdsrelaterede kursusaktiviteter, stressrådgivning, foredrag, kulinariske natur- og musikoplevelser og lokalt samlingspunkt for entreprenørskab.
Hamphuset bliver på den måde omdrejningspunktet for det man i dag kalder wellness turisme, som handler om at rejse ud for at komme hjem i en beriget udgave af sig selv.
Hamphuset skal bygges på vores grund på Baunevej i Sandager, nord for Assens på Vestfyn, og kommer til at ligge naturskønt 2 km fra Lillebælt. Huset er tegnet med dobbelt saddeltag, og opføres af byggefirmaet HempCrete ApS i Middelfart.
Huset rummer 95 m2 beboelse og 55 m2 multirum til de mange aktiviteter der skal være omdrejningspunkt for projektet.
Huset er et HempCrete nybyggeri, som er et økologisk lav energi hus, i en fuld diffusionsåben konstruktion med hamp, kalk og træfiber isolering.
Et hempcrete byggeri som dette er en fremtidsorienteret boligløsning baseret på gammelkendte materialer.
Tradical produkterne er fra Frankrig, har 30 års dokumenteret erfaring og er både brandhæmmende, isolerende, uden afgasning fra byggematerialer (emission) og CE godkendt.
En af mange fordele ved hempcrete byggeri er de massive vægge, som skaber et sundt indeklima i kraft af det diffusionsåbne materiale, og bidrager til en grønnere balance i det ydre miljø bla. når der lagres ca. 18000 kg CO2 i hærdeprocessen af væggene.
HempCrete er en bio-compositbeton blandet af naturlige materialer; hamp, kalk og vand og kaldes “hampebeton” på dansk. Denne sammensætning giver en isolerende, stærkt bindende, miljørigtig og diffusionsåben masse, som er helt ideel som bygningsmateriale.
Metoden er mest kendt i Centraleuropa de seneste 20 år, men virker på alle breddegrader; der er opført mange bygninger i USA, Australien og Canada.
Byggeriet efterlader kun biologisk nedbrydeligt affald / komposterbart byggemateriale.
Kilde: HempCrete ApS – se alle specifikationer på HempCrete.dk
HAMPEN er på vej tilbage i samfundet
Industrihampen er på vej tilbage i samfundet i alle egne af verden og samtidig den mest misforståede plante gennem tiden.
Hampplanten er én af kloden mest kraftfulde planter med naturlige egenskaber i forhold til at skabe balance både i C02 regnskabet, i den jord den gror i, de produkter den anvendes i, de industrier den indgår i, og i de økonomier den mobiliserer i større og større omfang.
Hampplanten har været dyrket og anvendt i 10.000 år, frem til omkring midten af 1900 tallet, hvor den blev forbudt i mange egne af verden af politiske og forskellige interessemæssige grunde.
Med genopdagelsen af plantens gavnlige egenskaber udvikles der i dag en overflod af anvendelsesmuligheder i mange forskellige industrier.
Bæredygtig bolig, tankegang og livsstil
Hamphuset er vejen til fremtiden, både for os og vores måde at være entreprenante på, og for alle andre der ønsker at opnå bedre balance i indeklima, udeklima, velvære og økonomi. Jane og Per
Hamphuset gør en forskel 2. april 2021
Gå med tillid… 14. juni 2020
Når der er højt til loftet…. 12. maj 2020
Copyright © All Rights Reserved.